# E E L N Õ U

## NARVA LINNAVALITSUS

#### K O R R A L D U S

Narva .12.2016. a nr \_\_\_\_\_\_

**Linnavara (laste mänguplats, asukohaga Maleaed kinnistu, Paul Kerese tänav – Energia tänav skväär, Narva) kõlbmatuks tunnistamine ja Narva Linnavalitsuse Arhitektuuri- ja Linnaplaneerimise Ameti bilansist mahakandmine**

1. **Asjaolud ja menetluse käik**

Narva Linnavalitsuse Arhitektuuri- ja Linnaplaneerimise Amet (edaspidi ka *Amet*) taotleb linnavaraks oleva **laste** **mänguplatsi, asukohaga Maleaed kinnistu, Paul Kerese tänav – Energia tänav skväär, Narva, maksumusega 11 692,64 eurot, jääkväärtusega 0,00 euro, soetatud 29.09.2004. a.** kõlbamatuks tunnistamist ja volituse andmist bilansist mahakandmist ja hävitamiseks.

|  |  |
| --- | --- |
| Linnavara liik  | Kinnisvara |
| Täielik nimetus | Laste mänguplats, Maleaed (kinnistu), Paul Kerese tänav – Energia tänav skväär. Inv. Nr R155109-242 |
| Kogus  | 1 tk |
| Munitsipaalomandisse üleandmise või soetamise aeg  | 29.09.2004. a |
| Maksumus  | 11 692,64 eurot |
| Jääkväärtus  | 0,00 eurot |
| Tehnilised andmed ja asukoht | Laste mänguplats, Maleaed (kinnistu), Paul Kerese tänav – Energia tänav skväär, Narva |
| Seisukorra lühiiseloomustus taotluse esitamise ajal | Vara osa on lammutatud |
| Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info | Vaja on maha kanda 9 273,50 eurot – vara (lastemängukompleks) lammutatud osa.Alus: Mängukomplekside ülevaatuse akt: toote kandekonstruktsioon on liiga mädanenud ja tootel esineb liiga palju mittevastavusi standardile, seega ei ole otstarbekas seda standardiga vastavusse viia ja remontida.Ei saa kellelegi kasutuse anda, kuna vara osa on juba hävitatud. Tõendatakse: OÜ ATIX teostatud tööde akt, 13. september 2016. |
| Märge linnavara registri kande kohta | Jah |
| Muud linnavaraga seotud olulisi andmed | Ei ole |

Nimetatud linnavara on vaja tunnistada kõlbmatuks ja anda volitus linnavara mahakandmiseks ja hävitamiseks seoses sellega, et vara on muutunud kõlbmatuks avaliku kasutamise, linna valitsemise või tulu saamise otstarbeks.

Narva Linnavalitsuse Arhitektuuri- ja Linnaplaneerimise Amet on esitanud linnavara (laste mänguplats, asukohaga Maleaed kinnistu, Paul Kerese tänav – Energia tänav skväär, Narva) kõlbamatuks tunnistamise, bilansist mahakandmise ja hävitamise taotluse koos tõendavate dokumentidega Narva Linnavalitsuse linnavarakomisjonile, kes peab esitatud taotlust põhjendatuks (protokolli nr 15 punkt 4, kp 14.12.2016).

1. **Õiguslikud alused**
2. Vastavalt kohaliku omavalitsuse korralduse seaduse § 30 lõige 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
3. Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamist, mahakandmist ja hävitamist: (1) maatüki oluliseks osaks oleva ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.
4. **Otsus**
	1. Nõustada Narva Linnavalitsuse Arhitektuuri- ja Linnaplaneerimise Ameti taotlusega linnavara (laste mänguplats, asukohaga Maleaed kinnistu, Paul Kerese tänav – Energia tänav skväär, Narva) kõlbmatuks tunnistamise kohta.
	2. Tunnistada linnavara (laste mänguplats, asukohaga Maleaed kinnistu, Paul Kerese tänav – Energia tänav skväär, Narva) kõlbmatuks ning volitada Arhitektuuri- ja Linnaplaneerimise Ametit selle vara bilansist mahakandmiseks ja hävitamiseks.
	3. Kõlbmatuks tunnistatud varaga seotud õigused ja kohustused ei kuulu ülekandmisele.
5. **Rakendussätted**
6. Narva Linnakantseleil teha korraldus teatavaks Narva Linnavalitsusele Arhitektuuri-ja Linnaplaneerimise Ametile.
7. Korraldus jõustub seadusega sätestatud korras.
8. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste Ants Liimets

Linnapea Linnasekretär